

Република Србија

Аутономна Покрајина Војводина

Општина Врбас

ОПШТИНСКА УПРАВА

Одељење за урбанизам, стамбене послове,

заштиту животне средине и енергетски менаџмент

Одсек за заштиту животне средине и енергетски менаџмент

Број: 501-11/2021-IV/05

Датум: 18.3.2021. године

ВРБАС, ул. Маршала Тита бр. 89

**О Б А В Е Ш Т Е Њ Е**

о пријему захтева за одлучивање о потреби процене утицаја затеченог стања на животну средину

Општинска управа Врбас, Одељење за урбанизам, стамбене послове, заштиту животне средине и енергетски менаџмент, Одсек за заштиту животне средине и енергетски менаџмент, обавештава заинтересоване органе, организације и јавност да је носилац пројекта, „**ТЕЛЕКОМ СРБИЈА“ д.о.о.** из Новог Сада, Улица народног хероја 2, поднео овом Одељењу захтев за одлучивање о потреби процене утицаја затеченог стања на животну средину пројекта- Нова опрема на постојећој базној станици  мобилне телефоније „НЦ10 НСУ10 НСЛ10 НСО10 ВРБАС“ на локацији у Врбасу, Ул. Кулски пут бб, на катастарској парцели број 5254 к.о. Врбас-град.

Позивају се заинтересовани органи, организације и јавност да изврше увид у садржину поднетог захтева и приложену документацију, у просторијама Општинске управе Врбас, у Одељењу за урбанизам, стамбене послове, заштиту животне средине и енергетски менаџмент, Маршала Тита 89, спрат 3, канцеларија број 10, сваког радног дана у временском периоду од 10-13 часова.

Заинтересовани органи, организације и јавност у року од 10 дана од дана пријема обавештења, могу доставити овом Одељењу своја мишљења о поднетом захтеву.

Ово обавештење се објављује на основу члана 10. Закона о процени утицаја на животну средину („Службени гласник Републике Србије“, број 135/2004 и 36/2009). Исто ће бити објављено на интернет порталу Oпштине Врбас и постављено на огласне табле у Општинској управи Врбас и надлежној МЗ.

Базна станица  мобилне телефоније „НЦ10 НСУ10 НСЛ10 НСО10 ВРБАС“ на локацији у Врбасу, Ул. Кулски пут бб, на катастарској парцели број 5254 к.о. Врбас-град